בס"ד















 
ערי המקלט
מדוע מעבר לפסוק?
משום שלגבולות הברורים של הפסוקים בכתבי הקודש יש משמעות של פשט שהוא גם צופן חידה. הם מזמינים פרשנות שתפקידה לחלץ מן המשמעות המיידית של הכתוב את מה שחבוי בה. האין המשמעות המחולצות צופנות חידה בעצמן? אף הן, בדרכן, מצריכות מדרש; ובחיפוש אחר הוראה של הכתוב מתגלות דרכים חדשות של פרשנות לפסוקים הבלתי-נדלים שכבר פורשו.  כך קריאת הכתוב מתחדשת תמיד; התגלות מתמשכת תמיד...
"דברה תורה כלשון בני אדם" – העיקרון הזה תמיד מוזכר כדי שלא לאלץ את הפרשן לחפש משמעות מטפיזית בכל המושגים של המקרא. אך הגבלה זו של הפרשנות היא תמיד יחסית, והגבולות ניידים. המחשבה הגדולה העומדת מאחורי העיקרון, מהותה היא ההסכמה שדבר הא-ל יכול להתקיים בשפה שבה משתמשים הברואים בינם לבין עצמם. צמצום מקסים של האינסופי, של ה"יותר" השוכן בקרב ה"פחות", של האינסופי בתוך הסופי... [ה]קריאה לפרשנות כבר מצויה בקריאה עצמה...
מה שקורה בשפה אינו רק הסימון של מסומן באמצעות מילים שהן חיבורים של סימנים המכוונים אל המסומן. מעבר לידע שהיא רוצה למסור לי, היא מקשרת אותי עם האדם שאיתו אני מדבר. השפה מסמנת דברים מתוך פני האדם האחר, שנפגע, אך שהוא בלתי נשכח, בכל דיבור. מרגע ההבעה שלפני המילים מעורבת אחריותי לאחר, עמוקה יותר מביטוי  של תמונה כלשהי, אחריו שממנה נובע המענה שלי... הכתוב הוא תמיד הוראה ואתיקה, דבר א-לקים אשר מצווה עלי ומייעד אותי לאחר, כתב מקודש עוד בטרם היותו טקסט קדוש (מעבר לפסוק, עמ'  9-11)
בבלי מכות י, א
גופא: ערים הללו [ערי המקלט], אין עושין אותן לא טירין קטנים ולא כרכין גדולים אלא עיירות בינוניות; 
ואין מושיבין אותן אלא במקום מים, ואם אין שם מים - מביאין להם מים; 
ואין מושיבין אותן אלא במקום שווקים; 
ואין מושיבין אותן אלא במקום אוכלוסין, נתמעטו אוכלוסיהן - מוסיפין עליהן, נתמעטו דיוריהן - מביאין להם כהנים לוים וישראלים; 
ואין מוכרין בהן לא כלי זיין ולא כלי מצודה, דברי רבי נחמיה, וחכמים מתירין;
 ושוין, שאין פורסין בתוכן מצודות, ואין מפשילין לתוכן חבלים, כדי שלא תהא רגל גואל הדם מצויה שם. 
א"ר יצחק: מאי קרא? ונס אל אחת מן הערים האל וחי, עביד ליה מידי דתהוי ליה חיותא. 
תנא: תלמיד שגלה - מגלין רבו עמו, שנאמר: וחי, עביד ליה מידי דתהוי ליה חיותא. 
אמר ר' זעירא: מכאן שלא ישנה אדם לתלמיד שאינו הגון.
א"ר יוחנן: הרב שגלה - מגלין ישיבתו עמו. 
איני? והא א"ר יוחנן: מנין לדברי תורה שהן קולטין? 
שנאמר: את בצר במדבר וגו', [וכתיב בתריה:] וזאת התורה! 
לא קשיא: הא בעידנא דעסיק בה, הא בעידנא דלא עסיק בה. 
ואי בעית אימא: מאי קולטין? ממלאך המות.
כי הא דרב חסדא הוה יתיב וגריס בבי רב, ולא הוה קא יכול שליחא [דמלאכא דמותא] למיקרב לגביה, דלא הוה שתיק פומיה מגירסא; סליק ויתיב אארזא דבי רב, פקע ארזא ושתיק, ויכיל ליה. 
א"ר תנחום בר חנילאי: מפני מה זכה ראובן לימנות בהצלה תחלה? מפני שהוא פתח בהצלה תחלה, שנאמר: וישמע ראובן ויצילהו מידם. 
דרש רבי שמלאי, מאי דכתיב: אז יבדיל משה שלש ערים בעבר הירדן מזרחה [שמש]? אמר לו הקדוש ברוך הוא למשה: הזרח שמש לרוצחים. 
איכא דאמרי, א"ל: הזרחת שמש לרוצחים. 
דרש רבי סימאי, מאי דכתיב: אוהב כסף לא ישבע כסף ומי אוהב בהמון לא תבואה? 

אוהב כסף לא ישבע כסף - זה משה רבינו, שהיה יודע שאין שלש ערים שבעבר הירדן קולטות עד שלא נבחרו שלש בארץ כנען, ואמר: מצוה שבאה לידי אקיימנה; 

ומי אוהב בהמון לא תבואה - למי נאה ללמד בהמון? מי שכל תבואה שלו. 

והיינו דא"ר אלעזר, מאי דכתיב: מי ימלל גבורות ה' ישמיע כל תהלתו? למי נאה (ללמד) [למלל] גבורות ה'? מי שיכול להשמיע כל תהלתו. 

ורבנן, ואיתימא רבה בר מרי אמר: מי אוהב בהמון לו תבואה, כל האוהב (למלמד) בהמון - לו תבואה. 

יהבו ביה רבנן עינייהו ברבא בריה דרבה. 

רב אשי אמר: כל האוהב ללמוד בהמון - לו תבואה. 

והיינו דא"ר יוסי בר' חנינא, מאי דכתיב: חרב אל הבדים ונואלו? חרב על צוארי שונאיהם של ת"ח שיושבין ועוסקין בתורה בד בבד; ולא עוד, אלא שמטפשין, כתיב הכא: ונואלו, וכתיב התם: אשר נואלנו, ולא עוד, אלא שחוטאין, שנאמר: ואשר חטאנו. ואיבעית אימא, מהכא: נואלו שרי צוען. 

רבינא אמר: כל האוהב ללמד בהמון - לו תבואה. והיינו דאמר רבי: הרבה תורה למדתי מרבותי, ומחבירי יותר מהם, ומתלמידי יותר מכולן. 

א"ר יהושע בן לוי, מאי דכתיב: עומדות היו רגלינו בשעריך ירושלם? 
מי גרם לרגלינו שיעמדו במלחמה?
שערי ירושלם שהיו עוסקים בתורה. 
וא"ר יהושע בן לוי, מאי דכתיב: שיר המעלות לדוד שמחתי באומרים לי בית ה' נלך? אמר דוד לפני הקדוש ברוך הוא: רבש"ע, שמעתי בני אדם שהיו אומרים מתי ימות זקן זה ויבא שלמה בנו ויבנה בית הבחירה ונעלה לרגל, ושמחתי; 
אמר לו הקדוש ברוך הוא: כי טוב יום בחצריך מאלף, טוב לי יום אחד שאתה עוסק בתורה לפני, מאלף עולות שעתיד שלמה בנך להקריב לפני על גבי המזבח.

